L'àliga petita de Reus veurà la llum aquest Sant Pere\nL'àliga veurà néixer el seu germà petit el 25 de juny.\nDiversos elements celebren l'aniversari aquest 2016, entre ells els gegants japonesos, que arriben als 60 anys\nActualitzada 03/06/2016 a les 13:23\nSant Pere s'acosta, i la programació per aquesta edició de la Festa Major de Reus ja ha sortit a la llum. La novetat més destacada per aquesta edició serà la incorporació d’un nou element al seguici festiu. Es tracta de l’Àliga Petita, que es podrà veure per primera vegada el 25 de juny a partir de les deu del matí, durant la plantada dels elements petits al Mercadal.\nTambé la Diada Castellera de Sant Pere, del mateix 25 de juny a les sis de la tarda, presenta alguns canvis, ja que tindrà un format diferent de l’habitual amb motiu de la celebració dels 35 anys de la colla Xiquets de Reus. Els reusencs estaran acompanyats per una colla castellera, la històrica Nens del Vendrell, i per la Muixeranga d’Algemesí, del País Valencià. Per últim, la botiga de la Festa Major es traslladarà als baixos del Castell del Cambrer, a la plaça del Castell.\nPer segon any, se celebrarà la Nit de Fer l’Índiu, que en aquesta ocasió tindrà com a element convidat el Ball de Cercolets, el qual celebra els seus 20 anys. No són els únics que estan d’aniversari perquè el Ball de Galeres arriba als 15 anys, el Ball de Cavallets assoleix els 18 anys i estrenarà vestuari el dia 18 de juny a la tarda, l’Àliga fa 20 anys, l’Esbart Santa Llúcia bufarà les 25 espelmes i els Gegants Japonesos commemoren el 60è aniversari.\nDe 20.00 a 2.00 h, al CARRER DE SANT LLORENÇ, mercadet d’intercanvi i concerts amb Roba Estesa (Cambrils, folk, cançó d'autor, rumba i tradicional), Figues Txungues (Catalunya / el Marroc / el Senegal, ska, reggae, rock i world music) i Marla Martini (Reus, rockabilly-psychobilly). Per tercer any consecutiu es dinamitza aquesta zona del barri del Carme amb la col·laboració del col·lectiu Di Farm i els veïns i establiments de la zona.\n20.15 h, a la SALA SANTA LLÚCIA, lectures interpretades a càrrec del grup de teatre El Trole. Entrada gratuïta.\n21.00 h, al TEATRE BRAVIUM, representació de l’obra La gelosia és un plat indigest a càrrec del Grup de Teatre Jubi-Jovens de Riudoms. Un enllaç dubtós entre dos joves enamorats, la gelosia d’una mare, la santa paciència d’un pare, una sogra excèntrica, un pèl d’absurditat d’unes minyones molt curioses... Preu: 7 €, socis 5 €.\n23.30 h, al BAR MUSICAL ABSENTA, 10è aniversari amb Las XL (en viu) + Purple Child (DJ set). Entrada inversa.\n9.00 h, a la PLAÇA DEL MERCADAL, 14a Gimcana Infantil de Sant Pere (dedicada a la figura d'Eduard Toda i Güell), amb la qual es podrà descobrir la seva intensa vida i vicissituds. Activitat gratuïta adreçada a nens i nenes de 6 a 12 anys. Un total de deu proves distribuïdes per diversos punts de la ciutat que pretenen fomentar els valors del civisme i la competència sana. Ofert per la Jove Cambra Internacional de Reus. Inscripcions gratuïtes a: http://reus.jci.cat\nDe 12.00 a 14.00 h, a la PLAÇA DEL MERCADAL, Vermutada Popular de Reus. Degustació de vermut Miró i aperitiu de patates i olives a preu simbòlic, amb animació musical. Organitza: Amics del Vermut de Reus. Col·labora: Reus Promoció i Cambra de Comerç, Indústria i Navegació de Reus. Patrocina: Vermuts Miró.\n12.00 i 18.00 h, en DIFERENTS ESPAIS, Festival Simfònic. 12.00 h, al passeig comercial El Pallol: Aula de Sons. 18.00 h, al Centre d’Art Cal Massó: Blaus de Mar. 18.00 h, al Centre de Lectura: Escola de Música del Centre de Lectura. 18.00 h, al Jardí de la Casa Rull: Escola Municipal de Música Josep Porter i Rovira de Montblanc.\n18.00 h, al TEATRE BRAVIUM, 6a Mostra dels alumnes del taller de teatre "Tots els dilluns del món" de Les Artistes Locals. Cursos dedicats a fer un tast de tots els aspectes teatrals, des de la improvisació a l’expressió corporal i la veu, i la posada en escena de tot això davant d’un públic. Preu: 5 €, 3 € socis i nens.\n22.30 h, al BAR MUSICAL ABSENTA, Concert 10è aniversari amb Joana Serrat i Silvio Álvarez + Nits Indi by Dalmau (DJ set). Preu: 3 € amb consumició inclosa.\n12.00 i 18.00 h, al TEATRE BRAVIUM, 6a Mostra dels alumnes del taller de teatre "Tots els dilluns del món" de Les Artistes Locals.\n18.30 h, des de la PLAÇA DE PRIM i pel centre de la ciutat, cercavila de la Banda de Cornetes i Tambors Sones de Pasión. Recorregut: plaça de Prim, carrer de Monterols, plaça del Mercadal, carrer Major, plaça de Sant Pere, carrer de l’Hospital, carrer de la Presó, plaça d'Evarist Fàbregas, carrer de Santa Anna, raval de Santa Anna i plaça de Prim, on tindrà lloc l’exhibició de lluïment.\n19.30 h, al TEATRE BARTRINA, concert Oh Happy Cors. En aquesta ocasió, el Cor Ciutat de Reus ens ofereix un recorregut pels estàndards més emblemàtics de la història de jazz vocal, acompanyats per un trio de jazz, en un espectacle musical visual que ens transportarà a parcs il·luminats a la llum de la lluna, als genuïns clubs de jazz i als gratacels de Manhattan.\n20.00 h, a la PRIORAL DE SANT PERE, concert del cicle d’orgue, a càrrec de Josep M. Mas Bonet a l’orgue i Senent Domingo Pérez al trombó.\n19.00 h, a la BIBLIOTECA XAVIER AMORÓS, a la Sala Annexa, club de lectura de poesia, amb la presència de l’autora Dolors Miquel.\n20.00 h, al TEATRE BRAVIUM, 6a Mostra dels alumnes del taller de teatre "Tots els dilluns del món" de Les Artistes Locals.\n17.30 h, a la BIBLIOTECA XAVIER AMORÓS, presentació del Joc de Lectura de l’Estiu, amb l’espectacle D’en Milany, les llegendes, a càrrec de la companyia d’en Verd i la Lila.\n18.30 h, a la BIBLIOTECA XAVIER AMORÓS, a la Sala Annexa, Avui també és Sant Joan! Un cicle de converses amb 6 autors a 12 biblioteques catalanes. La literatura, eina de valors. Hotel Indira, de Melcior Comes, amb la presència de l'autor.\n21.00 h, al TEATRE BRAVIUM, 3a edició de l’Obrim Somriures, Nit de Somriures i Artistes, amb un conjunt d’espectacles sota el nom 10 anys d’artistes locals. Organitza: Fundació Mn. Frederic Bara i Les Artistes Locals, amb la col·laboració desinteressada de grups del territori com Lucky&Luke, TEBAC, Bravium, Scenium, Maiestard, Sala Trono, entre d'altres. Donatiu: 5 €. Fila zero: n. de compte 2100227110200294844.\nDe 9.00 a 21.00 h, al VESTÍBUL DEL REUS DEPORTIU, exposició fotogràfica Capturant instants en blanc i negre. Una col·lecció d’imatges capturades pels membres de la Secció Excursionista, de temari lliure, on es podrà gaudir d'instants viscuts en les sortides que habitualment realitza aquesta secció. Fins al 3 de juliol.\n10.00 h, a la PLAÇA DEL MERCADAL, Hola Sant Pere! Els alumnes del primer cicle de les escoles de la ciutat donen la benvinguda a la Festa Major amb un mosaic gegant del Drac. El resultat es podrà veure a Canal Reus TV durant tota la Festa Major. Organitza: Canal Reus TV. Col·labora: Regidoria d'Ensenyament i Política Lingüística i la Regidoria de Cultura i Joventut.\n17.30 h, al RAVAL SOL I VISTA, contes a les places. Organitza: Biblioteques Municipals de Reus i FAVR.\n20.00 h, al TEATRE BRAVIUM, Cicle de Cinema de Terror, The Rocky Picture Show, de Jim Sharman. Una comèdia de terror britànica i americana del 1975. Preu: 3 €, entrada lliure per als socis. Organitza: Producciones Lucky&Luke.\n21.30 h, a CAL MASSÓ, cinema amb el documental del mes, Síria. Una història d’amor, de Sean McAllister. Entrada lliure.\n22.30 h, a al BAR MUSICAL ABSENTA, Concert 10è aniversari amb Tremenda Muela.\n18.00 h, al JARDÍ DE LA CASA RULL, el Xiquet i la Xiqueta –Nanos de Reus–, presentaran el programa de la Festa Major d’enguany i el lliuraran al Campi –mascota de la Federació d’Associacions de Veïns de Reus–. El Campi donarà la benvinguda a la festa d’una manera molt especial. A continuació, repartiran el programa de la Festa Major en dos cotxes antics tot fent el tomb de ravals, fins arribar a la plaça del Mercadal. AC WC\n18.00 h, a la PLAÇA DE LA PATACADA, festa de l’Espai Social Reus de la Fundació Catalunya La Pedrera. Berenar, activitats, actuacions i presentació dels nous nanos representatius de l'Espai.\n20.00 h, a la PLAÇA DEL MERCADAL, exhibició de dansa, a càrrec de la Jove Companyia de Dansa del Centre de Lectura.\n20.00 h, a la SALA VICARIA del Centre d'Amics de Reus, exposició The Beatles, de Josep M. Gómez, recull de documentació i material de la banda de Liverpool. Fins al 29 de juny. AC WC\n20.00 h, al CENTRE CÍVIC LLEVANT, projecció de cinema de muntanya, amb les dues pel·lícules guanyadores del Cicle BBVA de Cinema de Muntanya, Festival de Torelló, premiades a l'edició 2015. Organitza: Associació Excursionista Catalunya de Reus. AC WC\n20.00 h, a la PLAÇA D'ANTON BORRELL, Submarino Summer Festival. Concert amb els grups Doctor Prats (que ens presentarà el darrer treball Aham Sigah), Dinamo (latin ska mallorquí), Koers (reggea-roots de Lleida), Caribbean Dandy (des del Japó) i DJ OGT (porno-agrorumba). Un festival que ofereix la sala de concerts Lo Submarino de Reus.\n20.00 h, a la PRIORAL DE SANT PERE, concert del Cor Cal·líope, que ens oferirà un repertori d’obres sobre textos de poetes catalans. AC\n21.00 h, al TEATRE BRAVIUM, representació d'El Guió, del reusenc Iban Cabrelles, a càrrec del grup de teatre Al Ras, amb la direcció de Lourdes Domènech. Quatre guionistes fracassats es veuen forçats a lluitar per conservar la seva feina amb l’ajuda involuntària de tres actors amateurs igualment ineptes. AC WC\n22.00 h, al CAMPANAR, concert de gralles. Per quart any consecutiu, alumnes avançats de l’Aula de Sons ens anuncien la festa d’una manera molt especial, ja que hi ha dades que indiquen que al voltant del segle xv hi havia els ministrers tocant en “campanars, torres i cadafals” per anunciar festes i amenitzar actes.\n23.30 h, al BAR MUSICAL ABSENTA, 10è aniversari amb El Serio i DJ Pantoja + Dj Kritter (DJ set). Preu: 3 €, amb consumició inclosa.\nDurant tot el dia, a la PLAÇA D’EVARIST FÀBREGAS, festa i activitats amb motiu del 18è aniversari del Ball de Cavallets. De 10.00 a 12.00 h, activitat de ponis amb la col·laboració del Centre Hípic Les Quadres d’en Blai. 12.30 h, concert vermut amb Morena Tradipatxanga. 18.30 h, presentació del nou vestuari del Ball de Cavallets amb l’acompanyament dels padrins, els gegants Moros i la Mulassa. A continuació, cercavila que passarà pel carrer de Santa Anna, carrer d'Aleus, carrer del Metge Fortuny, plaça del Mercadal, carrer Major, plaça de Sant Pere, plaça de les Peixateries Velles, carrer de l’Hospital, carrer de la Presó i plaça d'Evarist Fàbregas.\n11.00 h, a la PRIORAL DE SANT PERE I EL CAMPANAR, vermut cultural. Més informació al final del programa.\nA partir de les 11.00 h i durant tot el dia, al CASAL DESPERTAFERRO (carrer de Martí Napolità 7), celebració del 25è aniversari del Casal Despertaferro. 12.00 h, concert vermut amb Joan Masdéu i DJ OGT + Vs Caribbean Dandy. A continuació, paella popular i concert de sobretaula amb el grup Folk i Ferro! 18.30 h, concert infantil i xocolatada. Al vespre, concerts i diversos DJ. Organitza: Associació Cultural Despertaferro.\n12.00 h, al BAR MUSICAL ABSENTA, 10è aniversari, vermut popular amb la Swing TGN.\n12.00 h, a l’INSTITUT PERE MATA, concert i vermut cultural. Visita teatralitzada. Més informació a la pàgina ??.\n12.30 h, a CAL MASSÓ, vermut poètic i musical. Amb música a càrrec de Gerard Marsal, presentacions de Mercè Prunera i Joana Garcia, i amb els poetes Francesc Mompó (Comte de Lautréamont), Àngels Moreno, Josep Lluís Sotorra, Quim Besora, Ricard Mirabete, Josep-Ramon Bach, Marta Pérez Sierra i Antoni Nomen. Organitza: Terrabastall Poètic de Reus.\n18.00 h, a la PLAÇA DEL MERCADAL, el Mercat al Mercadal arriba a la seva 18a edició. Aquest indret tan característic de la ciutat recupera l'activitat que el va fer més popular, el mercat antic; i ho fa de la mà del Bravium Teatre, l’Associació de Paradistes del Mercat Central de Reus i l’Associació d’Amics del Cavall del Baix Camp. "Agafeu el cistell i veniu a comprar a dotzenes, a grapats, a grams i unces". Amb la col·laboració de DOP Siurana.\n18.00 h, a la PLAÇA DEL TEATRE, 3a edició de l’Obrim Somriures. Portes obertes de la Fundació Mn. Frederic Bara. Coneixeràs les instal·lacions, veuràs exposats els treballs dels nens i gaudiràs d’un audiovisual dels nostres programes educatius. Organitza: Fundació MFB. Col·labora: Fundació Reddis i Fundació Margarita Bocio.\n18.00 h, a la PLAÇA DEL TEATRE, la Bicicleta Solidària. Si necessites una bicicleta, la podràs adquirir fent un donatiu del cost de la mateixa, que servirà per comprar aliments o productes d’higiene i neteja de primera necessitat. Més informació a www.infobicicamp.org. Organitza: Fundació MFB. Col·labora: Bicicamp.\n18.00 h, des de la PLAÇA DEL TEATRE i pel centre de la ciutat, 2a Trobada de Nanos del Camp. Plantada i posterior cercavila amb la participació dels nanos de Riudecanyes, els capgrossos de Vandellòs, la Blanca i el Fort de la urbanització Blancafort, els nanos petits de Reus, els nanos petits Nous de Tarragona, els nanos de l’Espai Social de Reus, els nanos de Riudoms, el capgròs de l’Amenós, la Cucafera de l’escola Els Ganxets i els nanos de l’Obrim Somriures. Recorregut: plaça del Teatre, carrers de l'Abadia, Major, de Jesús, plaça de les Basses, carrer de la Galera, plaça del Mercadal, carrers de les Galanes, de Pujol, de l'Hospital, Peixateries Velles, plaça de Sant Pere, carrer de l’Abadia i plaça del Teatre. Organitza: Fundació MFB. Col·labora: les colles participants.\n18.30 h, des de la PLAÇA DEL DR. SABATER i pel centre de la ciutat, cercavila de la Banda Verge de Misericòrdia. Recorregut: plaça del Dr. Sabater, carrer de Sant Joan, raval de Jesús i tomb de ravals fins a la plaça de Prim, on tindrà lloc l’exhibició de lluïment.\n18.40 h, des de la PLAÇA DEL DR. SABATER i pel centre de la ciutat, cercavila de la Banda la Verònica. Recorregut: plaça del Dr. Sabater, carrer de Sant Joan, plaça de Prim, carrer de Llovera, plaça del Pintor Fortuny, plaça de la Llibertat, carrer de Prat de la Riba, carrer de Sardà i Cailà, carrer de Sant Joan i plaça de Prim, on tindrà lloc l’exhibició de lluïment.\n19.45 h, a la PRIORAL DE SANT PERE, concert amb la coral L'Harmonia Reusenca i la Societat Coral Penedès “El Coro”, amb la intervenció de la soprano Núria Puig.\n21.00 h, al TEATRE BARTRINA, Miquel Vilella en concert, Després del Món - Farewell, Dear Towerman. Miquel Vilella presenta les cançons del seu repertori acompanyat per la seva banda de rock habitual i per un quartet format per joves músics de l'Escola de Música del Centre de Lectura. Preu: 8 i 10 €.\n21.30 h, al JARDÍ DE LA CASA RULL, concert de Sax Ars Band, una big band de Reus formada per un grup d'amics afeccionats i estudiants amb inquietuds que interpreten jazz, blues i swing. Està integrada per vint-i-un saxos de diverses tonalitats, piano, contrabaix, percussió i director, creant així una formació musical ben original, tant per la seva composició com pel seu esperit formatiu i didàctic. AC WC\n22.00 h, al TEATRE DE L’ORFEÓ REUSENC, estrena de l’obra Dones en guerra, d'Iban Cabrelles. Preu: 3 € socis, 5 € no socis.\n22.00 h, al CENTRE D’ART CAL MASSÓ, representació d'Audiència i-real, amb Toni Albà. "Hi havia una vegada un rei..." Així comencen molts contes i llegendes populars que continuen fascinant les ments més innocents de la nostra societat. Entrades: anticipada 18 € (venda a Estanc n. 1, a la riera de Miró 84, i a H19 Levi’s Store), guixeta, 23 €.\n23.30 h, al BAR MUSICAL ABSENTA, 10è aniversari, acte final amb Miqui Puig (DJ set).\nDurant tot el dia, a la PLAÇA D’EVARIST FÀBREGAS, tallers i activitats amb motiu del 15è aniversari del Ball de Galeres. D'11.00 a 13.00 h, activitat de tallers infantils. 13.30 h, concert vermut. 18.30 h, berenar, i seguidament presentació de la nova samarreta del Ball de Galeres.\nDe 9.00 a 10.30 h, a la PLAÇA DEL MERCADAL, concentració i posterior sortida del XX Ral·li de Cotxes Històrics Costa Daurada. Organitza: Biela Club 600 Clàssics Històrics de Reus.\nA partir de les 11.00 h, a la PLAÇA D’EVARIST FÀBREGAS, Concurs de Festa Major. Activitat per conèixer millor la nostra festa amb preguntes i proves. A les 13.30 h hi haurà vermut. Hi podran participar grups de cinc a set persones. Inscripcions prèvies fins al 10 de juny a l’adreça electrònica: claners.lamulassa@gmail.com (cal especificar noms i edats). Hi haurà premi per a l'equip guanyador. Preu d’inscripció per grup: 15 €. Organitza: AE La Mulassa.\n11.00 h, a la PLAÇA DEL BALUARD, pedalada urbana. Si vols provar la bicicleta que has adquirit o la portes de casa, vine i pedalarem. Et pots inscriure a la web www.infobicicamp.org i el dia de la pedalada fer una donació de 2 euros que farem servir per a un bany solidari per als nens i nenes del Casal d’Estiu. Organitza: Fundació MFB i Bicicamp.\n18.30 h, des de la PLAÇA DE LA LLIBERTAT i pel centre de la ciutat, cercavila de la Banda de Cornetes i Tambors de Sant Pere Apòstol. Recorregut: plaça de la Llibertat, carrer de Llovera, plaça de Prim, carrer de Monterols, plaça del Mercadal, carrer Major, carrer de l’Hospital, carrer de la Presó, carrer de les Galanes, plaça del Mercadal, carrer de Monterols, plaça de Prim, carrer de Llovera i plaça de la Llibertat.\n19.00 h, a la PLAÇA DE LA LLIBERTAT, 55è Concurs de Colles Sardanistes. Enguany puntuable per a les colles juvenils i repesca per a colles grans al Campionat de Catalunya i al Campionat Territorial de les Comarques Tarragonines i Lliure. Al final, sardanes per al públic. Organitza i coordina: Patronat Sardanista de Reus, amb l’actuació de la Cobla Reus Jove. WC\n19.00 h, al TEATRE BRAVIUM, representació d'El Guió, d'Iban Cabrelles, a càrrec del grup de teatre Al Ras, dirigit per Lourdes Domènech. Preu: 8 € no socis, 6 € socis.\n19.00 h, a la SALA SANTA LLÚCIA, representació de Kabarret, a càrrec del grup teatral Filagarsa, de Molins de Rei. Passió, crims, enganys i jazz. Molt de jazz! Preu de les localitats : Socis 8 €, anticipades 10 €, vigília i dia de la representació 12 €.\n20.00 h, a la PRIORAL DE SANT PERE, concert del cicle d’orgue, a càrrec de l’organista Mario Duella (Biella, Itàlia).\n20.00 h, al TEATRE DE L’ORFEÓ REUSENC, estrena de l’obra Dones en guerra, d'Iban Cabrelles. Preu: 3 € socis, 5 € no socis.\n20.30 h, al JARDÍ DE LA CASA RULL, concert del cor Alberichor, de l’Escola Dr. Alberich i Casas. Concert amb motiu del 10è aniversari del cor. WC\nDe 18.00 a 21.00 h, al VESTÍBUL DEL TEATRE BRAVIUM, exposició 50 anys de recull d’autògrafs de Jordi Boronat. Una col·lecció al voltant de 5.000 signatures de diverses personalitats del món de l'espectacle i la cultura. Fins al 24 de juny.\n18.30 h, a la BIBLIOTECA XAVIER AMORÓS, Sala Annexa, club de lectura "Llegir el teatre": La Gavina, de Txèkhov.\nDe 19.00 a 21.00 h, a la CASA RULL, final de temporada del programa de ràdio Entre Veïns, produït per la FAVR, amb entrevistes i l'actuació en directe del grup d’El Toubab.\n19.30 h, a la SECCIÓ EXCURSIONISTA del Centre de Lectura, presentació del cartell del 52è Dia del Camí de Muntanya. Organitzat conjuntament per les cinc entitats excursionistes de la ciutat. Enguany es recupera el camí de les Socarrades, entre la Febró i l’antic terme de Siurana.\n20.30 h, des del CARRER DE LA FONT, visita guiada Bruixes a Reus: la condemna de Malet. Ans Educació ens proposa un itinerari pels espais més significatius del Reus medieval, on es podrà descobrir la vida de les bruixes reusenques i les seves pràctiques secretes. Cada dia fins al 22 de juny. Preu: 3 €, menors de 10 anys gratuït. Més informació a: www.facebook.com/anseducacio i participa@anseducacio.cat.\nEls dies 22, 23, 27 i 28 de juny, al CASAL TASTALAFESTA! Tallers al Museu de la plaça de la Llibertat per descobrir la Festa Major. Una proposta variada d’activitats i tallers per als més menuts de la família. Infants de 4 a 10 anys. Horari: de 10 a 12 h. Imprescindible reserva prèvia on line a: www.codoleducacio.com +info: tel. 977 327 362. Amb el suport del Museu de Reus.\n19.30 h, a LA PALMA, assaig del Seguici Festiu de la ciutat. Els diferents elements del Seguici Festiu faran el darrer assaig abans de les festes. Amb l’acompanyament musical de la Banda de la Festa Major. Obert a tothom. Col·labora: Borges. AC WC\n21.00 h, al TEATRE BARTRINA, òpera en català, La Serva Padrona. El Teatre de les Comèdies neix amb la voluntat d’oferir òpera a tots els públics. Les obres escollides han estat traduïdes al català per tal que text i música arribin de manera directa, sense la mediatització que suposa el sistema de subtitulació. Preu: 15, 12 i 9 €.\n21.15 h, al PARC DE LA FESTA, Barraques de Festa Major. Podeu consultar les activitats a www.barraques.org.\nDijous 23 - EL FOC DE SANT JOAN\n17.30 h, al SANTUARI DE MISERICÒRDIA, recepció del Foc del Canigó i homenatge a la senyera. Per 43a vegada, el Patronat Sardanista iniciarà el primer recorregut de la torxa de la flama des del santuari.\n17.45 h, des del CARRER DEL CAMÍ DE TARRAGONA, inici del recorregut del Foc del Canigó, portat amb relleus pels nens i nenes de l’escola Joan Rebull, que recorreran el tomb de ravals fins a la plaça de la Llibertat. Recorregut: riera d'Aragó, plaça de la Puríssima Sang, plaça de Catalunya, raval de Santa Anna, carrer de Salvador Espriu, carrer de l'Amargura i plaça de la Llibertat.\n18.00 h, a la PLAÇA DE LA LLIBERTAT, arribada del Foc del Canigó i encesa del peveter. Acte seguit els alumnes i públic podran ballar la sardana "El País a l’Escola", de Carles Santiago. A partir d’aquest moment, recollida del foc per part d’una trentena de delegacions i pobles de les nostres comarques, que dóna cobertura a més de seixanta poblacions. WC\n18.00 h, al CAMPANAR, al punt més alt del pinacle major, hissada de la bandera de Reus.\n21.00 h, a la PLAÇA DE LA LLIBERTAT, encesa de la foguera de Sant Joan, a càrrec de la regidora de Cultura, Sra. Montserrat Caelles. WC\n22.00 h, pels CARRERS DEL CENTRE, Cercavila de Foc de la Nit de Sant Joan, amb la participació dels Bous i la Vedella de Foc, el Ball de Diables, el Ball de Diables Infantil, el Drac, el Drac petit, la Cabra petita, la Víbria i la Cabra. Recorregut: plaça del Mercadal, carrer Major, plaça de Sant Pere, carrer de les Peixateries Velles, carrer de l’Hospital, carrer de la Presó, carrer de Santa Anna, plaça de la Farinera, carrer d’Aleus, carrer de Donotea, carrer del Vidre i plaça del Mercadal.\nA partir de les 21.00 h, al PARC DE LA FESTA, Barraques de Festa Major. Els finalistes del concurs Reussona 2016, 19è Concurs de Música Jove, i els grups convidats Mafalda (València, reggaecore), Los Guardians del Pont (La Jonquera, rock metal, tribut a Sangtraït), Vergüenza Ajena (Tarragona, rumba-fusió) i Juantxo Skalari Kluba (Iruña, ska-rude-punk). AC WC\nDivendres 24 - EL PREGÓ\n18.30 h, a la PLAÇA D’EVARIST FÀBREGAS, espectacle de titelles amb el col·lectiu reusenc Matito, que ens presentarà l’espectacle que porta el mateix nom que la companyia. Matito, el protagonista, arriba amb un objectiu molt ambiciós: fer-nos xalar. Intenta meravellar-nos amb el seu peculiar humorisme, però la mandra pot més que ell i sempre pensa en no fer res!\n18.30 h, des de la CASA RULL, sortida de la cercavila del Canó de les Festes. Música i canonades que anuncien la festa!\n18.30 h, a la PLAÇA DE PRIM, actuació de l’Esbart Santa Llúcia, que ens oferirà una exhibició de dansa tradicional catalana. Enguany l’esbart celebra el 25è aniversari.\n19.00 h, pels CARRERS DEL CENTRE de la ciutat, cercavila del Bou de Reus i el Bou de Mèze (Occitània) amb motiu de la Diada dels Països Catalans.\n19.30 h, a la PLAÇA DEL MERCADAL, ballades dels Gegants i la Mulassa com a inici de la festa de la ciutat, amb l’acompanyament musical de Metralla.\n20.00 h, al SALÓ DE PLENS DE L’AJUNTAMENT, Pregó de la Festa Major, a càrrec de Marta Magrinyà Masdéu, escriptora i periodista. En finalitzar, lliurament del Tro de Festa 2015. AU AC WC\nDurant el pregó es repartirà la postal de la Festa Major, número 36, protagonitzada en aquesta ocasió per la Bandera de la Ciutat.\nQuan acabi el pregó, la pregonera farà la crida a la festa des del balcó de l’Ajuntament, amb l’acompanyament musical dels Ministrers de Reus. Llavors s’encendrà la primera TRONADA. Seguidament, des del campanar, Toc General de Festa que anuncia l’inici de la Festa Major.\nEn finalitzar la Tronada, la pregonera iniciarà la Cercavila del Masclet amb el primer tast, des de la PLAÇA DEL MERCADAL. Novament, la cercavila agafa el caire de seguici amb la participació de diversos elements festius i diferents acompanyaments musicals, com Xim Xim Mig Grau i els Bandsonats. El masclet no es repartirà gratuïtament, sinó que es podrà comprar als establiments durant tots els dies de la festa.\n21.00 h, a la PLAÇA DE LA LLIBERTAT, mostra de hip-hop al carrer a càrrec dels grups d’aquesta especialitat de les diferents escoles de dansa que formen la Coordinadora de Dansa de Reus i amb el grup convidat La Petite Legende. WC\nA partir de les 21.00 h, al PARC DE LA FESTA, Barraques de Festa Major. Amb Pablo Hasel (Lleida, rap), Itaca Band (Montcada i Reixac, ska, reggae, punk), Kop (Badia del Vallès, hardcore punk, metal) i Crisix (Igualada, trash-metal). AC WC\n21.30 h, a la PRIORAL DE SANT PERE, tradicional concert de Festa Major de l’Orfeó Reusenc, que ens oferirà un repertori de diferents estils i autors. AC\n22.00 h, a LA PALMA, XVIII Trobada d’Havaneres, amb l’actuació dels grups de la ciutat Les Veus de Reus i Balandra. Degustació de rom cremat per a tothom. AC WC\n10.00 h, a la PLAÇA DEL MERCADAL, plantada dels elements petits convidats a la presentació de l’Àliga petita de Reus. Hi participaran el Drac petit de Vilafranca de Penedès, la Vibrieta de Tarragona, la Cucafera petita de Tortosa, el Lleonet del Vendrell, la Momeroteta de Mataró i, a més, l’Àliga de la Patum Infantil de Berga i la Mulasseta de Reus, que faran de padrines. 11.00 h, presentació de l’Àliga petita de Reus. A continuació, agraïments als col·laboradors. Tot seguit, cercavila, que passarà pel carrer Major, plaça de Sant Pere, voltant de la prioral, carrer de l’Hospital, carrer de la Presó, plaça de la Farinera, carrer de Santa Anna, raval de Santa Anna, carrer de Monterols i plaça del Mercadal, on tindran lloc els balls de lluïment.\nDe 10.00 a 13.00 i de 16.00 a 19.00 h, al GAUDÍ CENTRE, jornada de portes obertes per a tots els ciutadans, amb motiu de l’aniversari del naixement d’Antoni Gaudí! Imprescindible reserva prèvia al telèfon del Gaudí Centre, 977 010 670. AC WC\n11.30 h, a la RUTA REUS, BRESSOL DEL VERMUT, vermut cultural. Més informació al final del programa.\n13.00 h, al JARDÍ DE LA CASA RULL, concert vermut amb la Cobla Catalana dels Sons Essencials. Carregada de ritmes mediterranis i capaç de traspassar els límits de la tradició, Marcel Casellas i la Cobla Catalana dels Sons Essencials presenten un nou treball sorprenent i singular: contrapàs i ball pla conviuen amb rumba i fandango, creant improvisacions entre les diferents arts i diàlegs amb el públic. AC WC\nDe 16.30 h a 18.30 h, a la PLAÇA DEL CASTELL, taller de cercolets. Vine a fer el teu cèrcol amb motiu del 20è aniversari del Ball de Cercolets.\n18.00 h, a la PLAÇA DEL MERCADAL, Diada Castellera de Sant Pere, amb els Nens del Vendrell i els Xiquets de Reus, i la participació especial de la Muixeranga d’Algemesí amb motiu del 35è aniversari de la colla reusenca.\n18.30 h, a la PLAÇA D’EVARIST FÀBREGAS, Produccions Lucky&Luke ens presenta el divertit espectacle còmic d’animació infantil El teu conte em sona. Una esbojarrada gala on els protagonistes de diversos contes coneguts concursen explicant d’una manera diferent la seva història.\n18.30 h, a la PLAÇA DEL CASTELL, nou acte de lliurament del ventall de la festa major. La colla del Bou recupera la tradició de regalar ventalls per la festa a una persona destacada. A continuació, Correbars del Bou i del Ball de Cercolets, amb el Bou de Mèze i l’acompanyament musical de Bandsonats, que anirà per la plaça del Mercadal, carrer de les Galanes, plaça de Catalunya, carrer de Vallroquetes, plaça de la Farinera, carrer d’en Vilar (antic carrer del Bou), carrer de Rosich i carrer de Martí Napolità.\n18.45 h, a la SALA SANTA LLÚCIA, representació a càrrec del grup d’animació Enfamaltot, amb la col·laboració especial de Maria José Gallegos i Paquita Carnicer. Preu de la entrada 6 €.\n19.00 h, a la PLAÇA DE LA LLIBERTAT, concert a càrrec de l’Orquestra Internacional Maravella, que ens oferirà un ampli ventall de peces clàssiques i un gran espectacle. WC\nA partir de les 19.30 h, al PARC DE LA FESTA, Barraques de Festa Major. Animació infantil amb Jaume Barri, Inmoonere (Camp de Tarragona, metal melòdic), Muyayo Rif (Cornellà de Llobregat punk, ska, reggae), El Son de la Chama (Tarragona, reggae, punk, ska), La Sra. Tomasa (Barcelona, drum'n'bass, dubstep, rumba, salsa, timba) i Lágrimas De Sangre (Maresme, rap). AC WC\n20.30 h, a la PRIORAL DE SANT PERE, concert a càrrec del Cor Mestral. Ens oferirà un repertori variat i l’estrena de l’ensalada La Justa, del mestre pradenc Mateu Fletxa, compositor del segle xvi.\n21.00 h, al JARDÍ DE LA CASA RULL, Varietées de Sant Pericu. Bravium Teatre ens ofereix un espectacle amb diferents exhibicions de música, dansa, teatre, màgia, humor, etc., que es barregen en actuacions sorprenents i esbojarrades. Amb la col·laboració de DOP Siurana. AC WC\n22.30 h, a la PLAÇA DE LA LLIBERTAT, ball de gala amb l’Orquestra Internacional Maravella. WC\nDiumenge 26 - ELS CÓSSOS\nDe 9.00 a 21.00 h, a les PISCINES DEL REUS DEPORTIU, Mulla’t per la Festa Major. Vine a fer una capbussada i participa de l’animació i de jocs per a la canalla. Entrada gratuïta.\nD’11.00 a 13.00 h, al PARC DEL FERROCARRIL, viatges amb trenet de 5 polzades per a xiquets i grans. Recorregut de 5 minuts pel circuit del parc ferroviari. Preu: 1,50 €. Organitza: Associació d’Amics del Ferrocarril de Reus.\n13.00 h, al JARDÍ DE LA CASA RULL, concert vermut amb Fenya Rai! AC WC\n13.30 h, al CASAL DE GENT GRAN DE REUS (riera d’Aragó), II Paella de Bou i Arròs. Cal reservar taula trucant prèviament al 977 302 490.\nDe 18 a 20.30 h, a la PLAÇA DE SANT PERE, Aixeca el teu Gegant. La Colla Gegantera us ofereix la possibilitat de posar-vos sota un gegant i aixecar-lo. Donatiu d’1 €, que es destinarà a l’AFANOC. Organitza: Colla Gegantera.\nDe 18 a 20.30 h, a la PLAÇA DE SANT PERE, Dóna el teu Xumet a la Mulassa! Si ja ets gran i vols deixar el teu xumet en bones mans, aprofita-ho i dóna-li a la Mulassa. Organitza: Colla Gegantera.\n18.30 h, a la SALA SANTA LLÚCIA, representació d'un especial "Sant Pere", a càrrec del grup d'animació Enfamaltot.\n18.30 h, a la PLAÇA D’EVARIST FÀBREGAS, espectacle de circ amb la companyia Passabarret i l’espectacle Tandarica Circus. S'anomena retro-balkan-rock'n'roll circus, però parlant en plata es tracta de quatre artistes bojos com un llum de carbur que no paren de fer el pallasso, malabars i acrobàcies a ritme trepidant. Són artistes d'aquells que es juguen la seva pròpia vida, i si no és la seva, que sigui la d'algú del públic! No hi podeu faltar: cada funció pot ser l'última...\n19.00 h, a la PLAÇA DEL MERCADAL, els Cóssos, sisè torneig de jocs tradicionals entre equips dels elements festius de la ciutat. Els jocs que formaran part de la competició són les bitlles, les curses de sacs, les carreres de cintes i el pal ensabonat. D’aquesta manera, Reus recupera i crea les curses o cóssos, un dels actes més característics que havia tingut la Festa Major de Sant Pere durant el segle xix.\n20.00 h, al TEATRE BARTRINA, representació d'Un dels últims vespres de Carnaval, de Carlo Goldoni. Amb caràcters veraços, simples i agradables, independentment del fons de la comèdia: tenim un marit i una muller que s’estimen i sempre s’enfaden plegats. Preu: 7 € anticipada, 8 € a guixeta.\n21.00 h, al JARDÍ DE LA CASA RULL, Varietées de Sant Pericu. Bravium Teatre ens ofereix un espectacle amb diferents exhibicions de música, dansa, teatre, etc. Amb la col·laboració de DOP Siurana. AC WC\n22.30 h, a la PLAÇA DE LA LLIBERTAT, humor, màgia, ball i música a La Revista. Enguany, amb l’espectacle Antologia de la revista, amb\n16 artistes en escena amb un sensacional vestuari, una presentació selecta i amb la participació de l'humorista Luis Calderón i la vedet Sasha Montenegro, a part d'espectacles de circ de l'artista internacional Stankov. Tot sota la direcció de Renier Iglesias. Una revista per gaudir del millor espectacle. WC\n23.30 h, des de l’AJUNTAMENT, inici de la cercavila de La Nit de Fer l’Índiu. L’Àliga i els gegants Indis pujaran en cercavila fins al Campanaret per recollir l'element convidat d’aquest any, el Ball de Cercolets, pel seu 20è aniversari. Passarà pel carrer de Llovera, plaça de Prim, carrer de Monterols, plaça del Mercadal i Ajuntament.\nA continuació, a la PLAÇA DEL MERCADAL, per acabar la Nit de Fer l’Índiu, ball de gralles a càrrec de Ganxets, grallers del Baix Camp i Canya d’Or. Organitza: Colla Gegantera i CRAC.\nDilluns 27 - LA FESTA MAJOR PETITA\n13.00 h, al JARDÍ DE LA CASA RULL, concert vermut amb Biflats. AC WC\nDe 17.00 a 20.00 h, a la PLAÇA D’EVARIST FÀBREGAS, Farcell de Jocs Tradicionals. Una cinquantena de jocs populars on petits i grans s’ho passaran d’allò més bé. Bitlles, xarranca, pesca major, xanques, laberints, menja-boles, baldufes, anelles, joc de la granota i molts més.\n18.00 h, des de la PLAÇA DEL MERCADAL, cercavila del Seguici Petit, amb la participació del Ball de Diables Infantil, el Drac petit, la Cucafera, els Nanos petits, la Mulasseta, els Vitxets, els Moros i Indis petits, el Ball de Pastorets petit, el Ball de Cercolets petit, el Ball de Bastonets de l’Esbart Santa Llúcia, el Ball de Prims petit, el Ball de Valencianets, el Ball de Mossèn Joan de Vic petit, el Ball de Gitanetes, l’Escola de Bastons de l’Orfeó Reusenc, la Canalla dels Xiquets de Reus, l’Àliga petita i la Banda de Música del Pare Manyanet.\n18.30 h, al balcó de la CASA RULL, penjada de la bandera de l’arc de Sant Martí amb motiu del Dia Internacional de l’Alliberament Homosexual. A continuació, al JARDÍ DE LA CASA RULL, lectura del manifest. Organitza: H2O Col·lectiu, LGTB del Camp de Tarragona.\n19.30 h, pels CARRERS DEL CENTRE, cercavila del Ball parlat satíric de Dames i Vells. Faran el ball parlat complet a les 19.30 h a la plaça Sant Miquel, a les 20.15 h al carrer de Martí Napolità, a les 21.00 h al jardí de la Casa Rull i a les 21.45 h al carrer del Vidre.\n21.00 h, a la PLAÇA DE LA LLIBERTAT, exhibició de dansa a càrrec de les escoles que formen la Coordinadora de Dansa de Reus: Artis-Fraga, Centre de Lectura i Núria Díez. WC\n21.30 h, a la PLAÇA D’EVARIST FÀBREGAS, sopar popular de bou i arròs, el plat tradicional de la Festa Major, i ball de revetlla a càrrec de l’Orfeó Reusenc amb els grans hits de la música de sempre i d’ara. Organitza: el Bou de Reus, amb la col·laboració d’Arròs Montsià, Casa Borrull, Cal Pere Fruites i Verdures, Forn Cabré i De Müller.\n23.30 h, al FOSSAR VELL, als peus del campanar, tercer descens celestial d’un fill il·lustre de la ciutat per començar El Tomet de Sant Ganxet. Recorregut al voltant de la prioral amb l’acompanyament musical de Bandsonats i Tocabemolls. Per acabar, concert de festa major a càrrec del grup Metralla. No t’oblidis el mocador! Pi, pi, pi, pi! Tarirí... taritotero... Organitza: Tronats de Reus.\nDimarts 28 - LA VIGÍLIA / LES COMPLETES\n13.00 h, al JARDÍ DE LA CASA RULL, concert vermut amb La Banda de la Festa Major. Versions de peces musicals del nostre seguici portades a l’escenari amb una orquestra de músics locals i una posada en escena original i desenfadada. Col·labora: Vermuts Miró. AC WC\n18.00 h, pels CARRERS DEL NUCLI ANTIC, cercavila del Lleó.\n18.15 h, pels CARRERS DEL CENTRE, cercavila del Ball parlat satíric de Dames i Vells. Faran el ball parlat complet a les 18.30 h a la plaça de David Constantí, a les 19.00 h a la plaça de Sant Miquel i a les 19.45 h al carrer del Vidre.\n21.15 h, a la PRIORAL DE SANT PERE, Solemne Ofici de Completes. Obertura de l'arca de l'altar major, on es guarda durant tot l’any el bust reliquiari de la imatge de Sant Pere, amb tres panys. Les claus que obren l'urna, les guarden el prior, l’alcalde i, antigament, el síndic de la Comunitat de Preveres. Durant la celebració es podran escoltar els "Goigs de Sant Pere", amb l'acompanyament musical de l'orgue de la prioral. AC\nTot seguit, Toc General de Festa, tornada del seguici i tradicional pilar caminant de la colla castellera dels Xiquets de Reus, des de la prioral fins a la porta de l'Ajuntament. La festa continuarà amb les ballades dels Gegants i del bestiari.\nQuan finalitzin les ballades, l’alcalde, des del balcó de l’Ajuntament, mostrarà un mocador blanc per indicar l’encesa de la TRONADA. A continuació, tindrà lloc un castell de focs plantat al mig de la plaça, que recupera la forma dels espectacles pirotècnics del passat, més artesanals i de proximitat, amb jardineres als fanals, rodes, focs fixos i giratoris, i altres artificis. Un singular espectacle que tindrà acompanyament musical en viu per retrobar un costum antic propi de les festes i solemnitats més importants.\nUn cop acabada l’anada a Completes, sopar popular, ofert conjuntament pels Xiquets de Reus i el Casal Despertaferro, al carrer de Rosich i al carrer de Martí Napolità. El sopar consistirà en una fideuà. Venda de tiquets al bar 3d9, Taverna Despertaferro per 10 €, 8 € anticipada.\n24.00 h, a la PLAÇA DE LA LLIBERTAT, gran revetlla de Sant Pere amb l’Orquestra Saturn. Gran qualitat musical i tècnica, amb una posada en escena espectacular. Una proposta musical de gran qualitat, rica en estils i variada de repertori, ball de saló modern i els clàssics de sempre que no poden faltar. WC\n24.00 h, a la PLAÇA D’ANTON BORRELL, revetlla jove amb La Cosa Nostra i Cat Rock. Un espectacle ple de música, festa i molt de ritme. Música per no parar de ballar durant tota la nit! WC\n24.00 h, a la PLAÇA DE L’UNIVERS, revetlla Perejil’s. Després de dos anys, Perejil’s Sounds torna amb la seva revetlla electrònica recuperant l’espai al Parc de Sant Jordi. Els encarregats de posar ritme a la revetlla seran els dj’s Trupi-KL & Costertrònic més una artista convidat. La millor música electrònica remesclada amb vinils."\n24.00 h, a LA PALMA, 25a Nit de Marxa. Un any més Di Farm Produccions porta la nota alternativa a les festes amb una nova edició que aquest any comptarà amb Sybarites (Barcelona, ska i rocksteady), banda de "petardeig jamaicà” barrejarnt l'ska i el rocksteady amb versions dels "top hits" de totes les èpoques. Un cocktail de festa i ple d'humor. Tex & Sun Flower Seed + amics (Japó, ska) la banda d'ska japonesa per excel·lència aterra a Reus. Després de girar amb Fermin Muguruza i Juantxo Skalari com a Backing Band, venen a presentar el seu directe amb col·laboracions com la del mateix Juantxo i d'altres sorpreses. Marla Martini (Reus, rockabilly-psychobilly). Banda reusenca que es mou entre el rockabilly i el psychobilly, amb una posada en escena ben treballada denominada NoSolo Rockabilly Monsters Show. AC WC\n24.00 h, al PASSEIG DE MATA, revetlla Open Air. Per primera vegada, els DJ de l’oci nocturn de Reus s’ajunten per crear la millor nit a l’aire lliure. Diversos DJ: Nacho Lascasas (Sdn, Reus), Sam Löbz i Maximo Valentino. Pluja de marxandatge, confeti, polseres lluminoses, animació continuada i moltes sorpreses més. Vine i gaudeix de la millor música i ambient. Organitza: Discoteca Mòbil Mas & Mas, La Fábrica i Bella Itàlia.\nDimecres 29 - SANT PERE\n8.00 h, pel NUCLI ANTIC, tradicionals matinades, a càrrec dels diferents grups de grallers de la ciutat, i matinades tronades, a càrrec de membres i tabalers del Ball de Diables. A partir de les 8.00 h, matinades del Cos de Bastoners veterans de l’Orfeó Reusenc i el Ball de Pere Joan Barceló amb les matinades galejades.\n8.00 h, pel NUCLI ANTIC, matinades amb la Banda Verge de Misericòrdia i a les 10.30 h, a la PLAÇA DEL MERCADAL, exhibició de lluïment.\n8.00 h, a DIFERENTS ESTABLIMENTS, esmorzars de forquilla. Enguany, després de la revetlla i per encarar el dia de Sant Pere amb força, podreu anar a esmorzar als següents establiments, entre d’altres: Bar Cafeteria Els Pagesos, Bar 3d9, Bar Americà, Bar Bon Mar, Bar Campus, El Celler del Padrí, Mesón del Roser, Casa Coder i Restaurant 158.\nDe 9.30 a 14.00 h, la PRIORAL DE SANT PERE restarà oberta per a la veneració, devoció i pregària del bust reliquiari de Sant Pere, llevat de les hores de culte. AC\nA les 10.00 h i a les 12.30 h, a la PRIORAL DE SANT PERE, celebració de la missa. AC\n10.30 h, a la PLAÇA MERCADAL, actuació de la Banda de Cornetes i Tambors Verge de Misericòrdia.\n18.30 h, a la PRIORAL DE SANT PERE, solemne missa concelebrada, presidida per l'arquebisbe Jaume Pujol Balcells, assistit per la Comunitat de Preveres de la ciutat, amb l’acompanyament musical de l’Orfeó Reusenc i l'orgue de la prioral. Quan la imatge de Sant Pere surti per la porta de la prioral, l’Àliga farà el seu ball solemne curt. AC\n19.30 h, pels CARRERS DEL CENTRE, inici de la PROFESSÓ SOLEMNE, amb la creu i els cirials, la capella de cantors, el bust reliquiari de Sant Pere, els Ministrers de la Ciutat, la Bandera de Reus, els macers, les autoritats, la Guàrdia Urbana de gran gala i, tancant la professó, la Banda Simfònica de Reus. Quan el reliquiari de Sant Pere iniciï la baixada del Fossar Vell, repic de les campanes amb el Toc General de Festa i avisos pirotècnics. Quan la imatge de Sant Pere arribi a la plaça del Mercadal, espectacular ballada de tots els grups festius. Quan la imatge se situï al davant de l’Ajuntament, esclatarà la darrera TRONADA de la Festa Major.\nEn acabar, tornada festiva a la PLAÇA DEL MERCADAL. Últimes ballades, encesa de la Víbria i el Drac, carretillada de Sant Pere a càrrec del Ball de Diables i mostra piromusical, que posarà punt i final a la festa de Sant Pere d’enguany.\n19.00 h, al MUSEU DE REUS espai raval de Santa Anna, inauguració de l’exposició “Eduard Toda i Güell (1855-1941): de Reus al món” . Exposició d’homenatge al cònsol, historiador, escriptor, egiptòleg, bibliòfil i restaurador de Poblet. Commemoració de l’any Toda amb motiu del 75è aniversari de la seva mort. Fins el 7 de gener de 2017.\n19.30 h, al MUSEU DEL VERMUT, 26è Festival ReusBlues i d’Altres Espècies Picants, concert inaugural a càrrec de Tota Blues Acoustic.\nDe 18.00 a 21.00 h, a la PLAÇA DEL BALUARD, Festa Holi, amb la música dels dj’s Roger Carandell i Ernest Codina d’Adolescents.cat omplint de color la Plaça. Activitat gratuïta a partir de 12 anys. Aforament limitat. Més informació trucant al Casal de Joves (977 010 268) o a la web: www.joventut.reus.cat\nDe 19.00 a 21.00 h, pel CENTRE DE LA CIUTAT, 26è Festival ReusBlues, amb l’actuació de Lourdes Domènech i Jordi Carré.\n21.30 h, al CENTRE D’ART MASSÓ, 26è Festival ReusBlues, concert amb White Boy White (EUA, blues/swing). Preu: 5 €, amb consumició inclosa. AC WC\n11.00 i 19.45 h, a la PRIORAL DE SANT PERE I EL CAMPANAR, vermut cultural. Més informació a la pàgina ??.\n12.00 h, a l’INSTITUT PERE MATA, concert i vermut cultural. Més informació a la pàgina ??.\nD'11.30 a 19.00 h, a La PALMA, vermut i dinar popular amb l’electro-vermut de Reus, amb els DJ: Pert_m,llambrik, John C.Burris & Talp (Banned Club). Inflables per als més petits.\n12.00 h, a la PLAÇA DEL BALUARD, paellada popular per recaptar fons per fer una nova bèstia de foc a la ciutat. Organitza: Associació Cultural els Fogonaires de Reus.\n19.00 h, al passeig comercial EL PALLOL, 26è Festival ReusBlues amb Cross Gospel Street. Amb el Cor de Gòspel de l’Aula de Músics de Tarragona, Cor de Gòspel Blues de Mar de Cambrils i l’Orfeó Reusenc. A les 20.00 h, concert amb Crossroads.\n22.30 h, al BAR CAMPUS, 26è Festival ReusBlues, concert amb The Lost Acoustic Show.\nD’11.00 a 13.00 h, al PARC DEL FERROCARRIL, viatges amb trenet de 5 polzades per a xiquets i grans. Recorregut de 5 minuts pel circuit del parc ferroviari. Preu: 1,50 € Organitza: Associació d’Amics del Ferrocarril de Reus.\n13.00 h, al RACÓ DE LA PALMA, 26è Festival ReusBlues, concert vermut. 14.30 h, fideuà blues amb DJ Domingo. 20.00 h, combo-blues, amb la participació de l’Escola de Música de la Selva del Camp i l’Aula de Músics de Tarragona.\n18.30 h, a la URBANITZACIÓ BLANCAFORT, VIII Mostra d’Elements Festius. Cercavila amb la participació de l’Àliga petita, els capgrossos de Vandellòs, el gegant Primet, els nanos d’Obrim Somriures, el gegantó d’Ascó, el gegant Pau Miró d'Horts de Miró, els gegants del Carrilet, la Cucafera de l’escola Els Ganxets, els gegants de Bellpuig i els nanos la Blanca i el Fort de Blancafort. Cercavila de tots els grups i berenar.


Itching like grass: Avui, cap a la Sobirania\nAgustí Bassols, ex-conseller de Justícia, i de Governació al llarg d'una dècada (1982-1991) en els governs Pujol. Ha estat President del Consell Consultiu de la Generalitat. Advocat prestigiós. Sempre ha estat afiliat i membre d'UDC, des dels anys foscos del còlera franquista.\nUn gran home. Una gran persona. Activa, sempre, raonat, un Homenot autèntic. I un gran treballador.\nSense pretendre mai ser mediàtic, ja que ha preferit treballar sempre molt, sobretot pel pais.\nEns dona un exemple important. A la seva edat, 85 anys, ha promogut i creat aquesta associacio.\nNomès fa 42 anys que es membre d'Omnium.\nSempre es pot fer alguna cosa, sempre.\nSabrem nosaltres, que ens queixem de tot i per tot, als 84/85 anys, crear alguna cosa col.lectiva beneficiosa per al pais?\nPot, i es postiu fer-ho. Agustí Bassols ens dona un magnífic exemple.\nA tots nosaltres, i a tot el pais.\nNacionalisme, independentisme, és això. Sempre al peu del treball, que sempre n'hi ha. I des d'Unió Democràtica de Catalunya. Un partit històric català sempre lleial als interesos de Catalunya.\nGracies, Senyor Bassols. Gràcies.\nAvui és un gran dia. Una magnífica notícia la presentació d'aquesta associació.\nEn primer lloc perquè trenca molts tòpics al voltant de la gent d'Unió, sobre el seu nacionalisme dubtós.\nEn segon lloc perquè vol dir que qualsevol projecte que vulgui fer país s'està fent en clau explícitament independentista.\nEn tercer lloc, com molt bé apuntes Andreu, el personatge és d'un solvència altíssima. Un home brillant. Això dona al pensament sobiranista una credibilitat que no genera segons quina mena de dubte.\nM'agradaria veure la cara d'en Duran i el de les idees pelegrines.\nUna gran noticia. Una grandisima noticia!\nMoltes vegades se’ns acusa als que advoquem per que CiU i el seu entorn es declarin explícitament independentistes com que el que volem és fer caure a CiU en una trampa. Que declarar-se explícitament independentista no serveis per res. Es abocar-se al descrèdit.\nRealment, el mal que han fet aquests “indocumentats” dirigents d’Esquerra (ex-ERC) a l’independentisme i el seu significat ha estat majúscul. Per això precisament cal que gent amb la solvencia d’Agustí Bassols facin aquest pas, per tornar a l’independentisme, al patriotisme el prestigi que mai hagués d’haver perdut.\nPer esdevenir independent i per tant gaudir d’un estat propi, que és la única solució als mals d’aquest Pais, cal una majoria social. I aquesta majoria social s’aconseguirà a partir del compromís i la pedagogia de gent solvent.\nJo crec que es donen les condicions per fer el pas endavant. El regionalisme i “l’encaix” dins uns “Espanya plurinacional” és més que una pèrdua de temps, és un suïcidi. Cal que treballem tots plegats per construir aquesta majoria social.\nn post ple d'optimsme Dess!\nSempre es pot fer quelcom i no donar-nos per vençuts.\nRecords i bona setmana!\nEn Bassols m' ha ben alegrat el dia a mi també.\nAvui m' és impossible d' anar a Barcelona, però els tindré ben presents. Un pas important. Molt.\nQue el President Pujol hagi dit que ecspanya s' esguerra no és pas poc tampoc.\nCert això que dius. Però per arribar a aquesta majoria social caldrà anar fent un procés de mentalització. Molts ja són conscients que després d'intentar l'encaix a cop de sabata no queden masses opcions més per tastar. Però probablement això serà més lent del que voldriem.\nSi, molt optimista. Jo m'he dut una agradable sorpresa amb aquest projecte.\nEra ple a vessar. No hi he pogut entrar. Però al pati de l'Ateneu s'hi estava de meravella.\nHas fet bé de no venir. Hem estat bastant més que un grapat els que ens hem quedat amb un pam de nassos. Però ja ho llegirem demà als media.\nJo tampoc hi he pogut entrar, una llàstima...\nUn pas endavant important, sí senyor!\nCertament, una gran noticia.\nA aquests si que me'ls crec. A aquests si que els seguiré cegament.\nAls "independentistes de calçotada", per descomptat que no.\nPer cert, amb aixó, alguns ja en tindrán prou o encara li demanarán a CiU que faci una declaració formal d'independentisme (si pot ser, devant de notari), de manera que els PSOEmontillistes i tota la seua claca mediàtica se li puguin tirar a la iugular?.\nVa haver un fotimer de gent que va quedar fora. A pati interior, on hi ha la terrassa del bar era prou concorregut.\nI pensar que els organitzador volíen fer-ho en un lloc més petit per por de no ser quatre rates!\nA veure que donarà de si aquest projecte. És molt significatiu que sigui un altre home que prové del món jurídic -i molt solvent- que faci aquest pas.\nJo direcció cap aquests hi penso parar l'orella. Estic segur que sempre hi ha alguna cosa a aprendre.\nA mi les calçotades fa dies que se m'han entrevessat, també.\nQuantes més organitzacions millor, endavant Sobirania i Justicia.\nEsperem que facin una altra presentació o sessió informativa... D'entrada em mereixen confiança i respecte.\nSi ens tens coneixement ja ens ho faràs saber.\nÉs una bona manera d'obrir crear o ampliar un nou "target" sobiranista de gent "d'ordre". Podent atreure a gent catalanista que pot ser a priori no veia seu el sobiranisme, perquè el veia massa d'esquerres radical o que deia que: "Catalunya pot ser serà independent però jo no ho veure".\nJa tens raó Dessmond. En Duran i en Pelegrí ara deuen haver acabat astorats. A Unió no han pogut extirpar el sobiranisme desprès de foragitar el Matí.


Enviat per xfebrer el Ds, 04/11/2017 - 18:55\nAquesta és una afirmació contundent que cal analitzar. L'actuació de l'Estat espanyol i de tot el Poder judicial s'emmarca, aparentment, en una posició de venjança contra l'atreviment del poble català que ha gosat posar en perill l'statu quo d'un país corrupte, amb uns polítics imputats i culpables que no entren a la presó per amiguisme i complicitat política i judicial.\nSón moltes les proves que et porten a aquesta deducció i nuls els arguments que t'ho podrien qüestionar. L'actuació de l'Estat a través de la seva policia i poder fiscal i judicial és exactament el que recomanava evitar el president del Consell Europeu, Donald Tusk. Fins i tot que consideréssim justos els motius de les detencions dels membres del govern cessat, la manera com s'han tractat no poden considerar-se de cap manera objectives ni imparcials, ni respectuoses amb els drets humans. Tots han actuat d'una manera grossera sense respectar ni lleis ni la pròpia Constitució que tant veneren, amb l'únic objectiu de venjar la humiliació patida el dia 1 d'octubre.\nNomés un govern corrupte que ja no pot ensenyar les seves mans, brutes de tan manipular els fils del poder, pot aconseguir continuar governant de manera dèspota contra la voluntat d'un poble no violent, que només demana poder expressar la seva veu amb totes les garanties democràtiques que se suposen en un Estat de dret, en l'Europa democràtica del segle XXI, però que s'ha trobat amb la desaparició de la independència dels poders legislatiu, executiu i judicial, i amb el suport vergonyós del PSOE, i del partit d'extrema dreta espanyola actual, C's.\nAvui hem gaudit de la bellesa dels paratges del Baix Empordà, això sí, mentre dos líders cívics i mig govern legítim català és a la presó, i l'altre meitat a l'exili. Calia recuperar forces per continuar denunciant les males arts del govern de l'Estat espanyol.


Constitució - Editorial - VilaWeb\nEnmig de tants escàndols que viu la justícia espanyola, curiosament al Consell General del Poder Judicial li ha vagat de cridar a declarar el jutge Santiago Vidal, arran de la redacció d'un esborrany de constitució catalana. Vidal, amb un grup de juristes més, redacten allò que seria un esborrany d'una constitució de la República de Catalunya. Ho fan per voluntat pròpia. No és cap encàrrec de ningú, ans és un exercici teòric que pot ajudar a entendre els passos que caldrà fer l'endemà. La pregunta, doncs, és per quina raó el criden a declarar.\nLa resposta és òbvia. Per una raó política. Un jurista pot fer un treball teòric sobre qualsevol forma de constitució? Supose que sí. Hi ha juristes catalans que han redactat constitucions estrangeres, sobretot al tercer món; i que jo sàpiga no els ha passat mai res. Hi ha gent que ha redactat punt per punt com podria ser la constitució d'una hipotètica tercera república espanyola i no els ha passat res. Què fa diferent el cas Vidal?\nA parer meu, dues coses. La primera és que això no és ciència-ficció ni fantasia. La república catalana és un projecte possible com a realitat immediata i, per tant, redactar una constitució possible i factible es veu amb un prisma molt diferent. Però hi ha un segon factor especialment clar: la poc dissimulada irritació que suscita el fet que alts funcionaris de l'estat es manifesten obertament en favor de la independència. En aquest sentit no es pot oblidar que la crida a declarar va anar precedida d'aquell fosquíssim episodi de la publicació de les fotografies del carnets d'identitat dels jutges que havien argumentat en favor de la consulta. L'estat es remou en la cadira d'una manera ben dramàtica quan veu que la rebel·lió ja és dins el castell.\nUn comentari final sobre aquest esborrany de constitució. Cal no equivocar-se sobre això que fan. Ells mateixos aclareixen que la constitució, la de debò, la redactarà el parlament constituent, i presenten aquest treball només com un exercici. Però com un exercici aclaridor, afegiria jo, car molts de nosaltres no hem vist sinó una constitució i no ens podem arribar a imaginar com podria canviar la nostra vida amb una de diferent. Ahir Santiago Vidal mateix va explicar a VilaWeb alguns dels punts que proposen que incloga aquesta constitució i us recomane molt que llegiu l'entrevista. Entendreu de què parlem i probablement també la raó de la persecució a Santiago Vidal, jutge de qui em declare solidari a ulls clucs.\nL'opinió dels subscriptors (si voleu fer-vos-en aneu a aquesta pàgina)\nJosep Jalle: A aquestes alçades de la vida em resulta insòlit aquesta cita a declarar a una persona que fa un exercici de redacció. Des del punt de vista de la lògica, cadascú es lliure de fer un exercici de redacció, i de la tècnica en tant que un conjunt de gent entesa formin un equip de redacció sobre una matèria que, de moment, seria pura especulació o ciència ficció. Com és possible que hàgim de veure i viure aquestes actituds?. O les suposicions, sense demostrar, de l’origen de la bufetada a un tercera via?. Tensions?. S’originen a Catalunya?. Segueixo perplex, no se que dir, llevat de la meva solidaritat amb Vidal i amb totes les persones que facin exercicis que ens ajudin a orientar-nos de cara un futur que deixi de ser, ben aviat, especulació o ciència ficció.\nJosep Usó: No hi ha dubte que darrere del fet de cridar a declarar al jutge Santiago Vidal per la seua feina teòrica, es veu una por enorme. Immensa. I també una gran impotència. Si ni tan sols poden evitar que els alts funcionaris de l'Estat participen en la construcció d'un estat nou i diferent, no tenen res a fer.\nI queden molt menys de dos-cents dies per la consulta. Si la permeten, que si no, encara acabarà abans, el procés.\nVictor Serra: De moment anem bé. Les reaccions de l'estat espanyol només fan que unir-nos més, posar en evidència el seu escàs tarannà democràtic i convèncer indecisos de passar-se al sobiranisme Ens caldrà molta capacitat de resistència i molta solidaritat, però progressem adequadament.\nOctavi Monsonís: El CGPJ crida el jutge Vidal per una activitat privada. Si l'estudi que fan tractara sobre l'explotació laboral infantil, també l'haurien cridat? La justícia pixa fora de test contínuament. I no n'aprenen. Dicten una sentència contra l'estatut que només deixa una eixida, la independència. Ara s'extralimiten en les seues atribucions i es queden més amples que alts. No creuen aquests senyors del CGPJ que ja és hora de dedicar-se a la justícia, que els és propi, i no a fer política?\nCal preguntar-se fins a quin punt el jutge Santiago Vidal està obligat a donar aclariments sobre l'esborrany de constitució que elaboren. Donat que no es tracta de cap activitat delictiva, a sant de què anar-hi? En fi, ell és jutge i sap més que ningú quina és la seua obligació, però ja seria hora que algú els plantara cara i es negara a participar en l'esperpent.\nSenyor, quin país! Amb la de faena que hi ha i ells perdent el temps.\nRamon Parera: L'única raó que sé veure per a que el CGPJ hagi cridat a declarar el jutge Santiago Vidal es diu intimidació, és a dir, intent d'intimidació. Nosaltres només tenim la força del poble, que en la situació actual no és pas una força qualsevol. És un força formidable. Aquesta força és manifesta especialment en forma de solidaritat. El diccionari Labèrnia diu que solidaritat és "responsabilitat 'in solidum', aquella que recau en tots y cada u". M'apunto a la declaració de solidaritat de Vicent Partal.\nPotser no cal afegir gaire res més. Jo diria que amb aquesta citació ja s'haurà acabat de fet aquest enrenou de la constitució catalana. Mentre els poders espanyols sembla que no saben gaire bé com reaccionar i assajen alguna que altra acció de manual, cada dia que passa veiem com diferents elements de la societat catalana van treballant en els més diversos aspectes convergents en la construcció d'un nou estat. Feina apassionant.\nL'estat es remou en la cadira d'una manera especial i ben dramàtica quan veu que la rebel·lió ja és dins el castell.


TÍTOL III. DE LES ACTIVITATS DE LA UNIVERSITAT. CAPÍTOL II. Estatut Universitat d'Alacant\nLa investigació és, alhora, un dret i un deure del personal docent i investigador de la Universitat.\nL'exercici de la llibertat d'investigació s’ha de fer compatible amb els programes d'investigació proposats en la mateixa Universitat i amb els mitjans materials i financers de què dispose.\nLa Universitat fomentarà la mobilitat del seu personal docent i investigador, amb la finalitat de millorar-ne l’activitat investigadora, incentivant-ne la participació en programes externs i desenvolupant programes propis.\nSense perjudici de la lliure investigació individual, les tasques d'investigació es portaran a terme, principalment, en grups d'investigació, departaments i instituts universitaris d'investigació, i es potenciarà el desenvolupament de programes d'investigació en equip.\nEl Consell de Govern regularà els requisits que hagen de reunir els grups d'investigació perquè tinguen el reconeixement de la Universitat, als efectes previstos en la legislació. Es promourà que els grups d'investigació fomenten una presència equilibrada entre dones i homes en tots els seus àmbits.\nLa Universitat podrà crear també altres estructures diferents de les anteriors per al desenvolupament de tasques d'investigació, a l'empara de les fórmules previstes en el títol I d’aquest Estatut.\nLa Universitat d'Alacant podrà crear empreses de base tecnològica derivades del coneixement, la innovació i la tecnologia desenvolupades en aquesta, amb l'objecte d'impulsar la investigació i la transferència tecnològica i del coneixement a la societat.\nSeran empreses de base tecnològica de la Universitat d'Alacant aquelles promogudes per la Universitat, a sol·licitud del personal docent i investigador, que basen el seu objecte de negoci en coneixement, tecnologia o innovació desenvolupats per la Universitat, que complisquen els requisits establits per la legislació vigent i que siguen designades com a tals en el marc de la normativa pròpia.\nLa creació d'empreses de base tecnològica serà acordada pel Consell de Govern, prèvia autorització del Consell Social, i s'ajustarà al procediment establit a aquest efecte en la normativa pròpia.\nL'acord, per part del Consell de Govern, per a la creació d'una empresa de base tecnològica implicarà l'autorització per a la cessió dels drets d'ús i explotació comercial de la tecnologia de titularitat de la Universitat requerida per al desenvolupament del projecte, així com també l'autorització per a la participació de la Universitat en el capital social de la futura companyia.\nSempre que una empresa de base tecnològica siga creada o desenvolupada a partir de patents o de resultats generats per projectes d'investigació finançats totalment o parcialment amb fons públics i realitzats en la Universitat d'Alacant, el professorat funcionari dels cossos docents universitaris i el contractat amb vinculació permanent a la Universitat que fonamente la seua participació en els esmentats projectes podrà sol·licitar l'autorització per a incorporar-se a aquesta empresa, mitjançant una excedència temporal. A l'efecte de les condicions i el procediment per a la concessió d'aquesta excedència caldrà atenir-se al que disposa la corresponent normativa bàsica.\nLa Universitat procurarà obtenir recursos suficients per a la investigació, i n’organitzarà la distribució amb criteris de qualitat, economia i eficàcia.\nSense perjudici dels projectes propis de cada departament, institut universitari o grup d'investigació, i els específics del personal docent i investigador, la Universitat podrà fixar línies especials d'investigació, que podran ser objecte de finançament especial mitjançant l’acord del Consell Social i que tindran prioritat pel que fa al seu desenvolupament.\nEls grups d'investigació reconeguts per la Universitat, els departaments i els instituts universitaris d'investigació, i el seu professorat a través d’aquells o dels òrgans, centres o estructures dedicades a la canalització de les iniciatives investigadores i a la transferència dels resultats de la investigació, podran celebrar contractes amb persones, universitats o entitats públiques i privades per a fer treballs de caràcter científic, tècnic o artístic, així com també per a desenvolupar ensenyaments d'especialització o activitats específiques de formació, a l'empara del que disposa l'article 83 de la Llei Orgànica d'Universitats.\nEn el marc de les normes bàsiques que dicte el Govern, el Consell de Govern regularà el procediment d'autorització dels treballs i de realització dels contractes que estableix l'apartat anterior, com també la destinació dels béns i recursos que amb aquests s’obtinguen. En tot cas, caldrà establir quantitats destinades en favor de la Universitat i dels departaments o instituts universitaris d'investigació, tenint en consideració l'import del contracte destinat a material inventariable.\nEl Consell de Govern aprovarà una normativa que assegure la confidencialitat i el compliment dels compromisos adquirits, així com també les responsabilitats en les quals es puga incórrer si s’incompleixen.\nQueden exclosos del que disposa aquest article els contractes que puga formalitzar el personal docent i investigador per a la publicació dels seus treballs o estudis.\nEn el desenvolupament d'activitats alienes a la seua condició de personal docent i investigador, aquests no podran comprometre la Universitat ni utilitzar els seus mitjans.\nLes invencions realitzades pel personal docent i investigador de la Universitat es regiran pel que disposa la legislació aplicable i per les normes que, en desplegament d’aquesta, aprove el Consell de Govern.


L'artesania és bella\nviernes, 15 octubre 2021 - 23:27 h\n"Es Fangueti" i Mariona Piris comparteixen el premi ex aequo\nEntrega. Les artesanes reberen el premi amb emoció\nLa resolució del V Premi d'Artesania de Menorca s'ha resolt amb un ex aequo entre dues peces, la "Beina I, II, III" de la que són autores "Es Fangueti", ceramistes, i "Sòl en Joia", que n'és autora Mariona Piris, joiera.\nEl jurat, format per Jesús-Àngel Prieto, Juan Elorduy, Inés Garrell, Lluís Casal i Flora Ritman, van convenir en què el premi fos compartit perquè ambdues peces són anàlogues i es caracteritzen per la seva elegància i poètica i comparteixen també el referent a la natura que han tingut present les autores alhora de pensar-les i realitzar-les.\nEls premis van ser entregats ahir davant la presència dels artesans que s'havien presentat al concurs, catorze amb un total de disset peces, més representants polítics i públic en general.\nEl premi al millor treball artesanal està dotat de 3.000 euros i un segon premi resta encara per determinar ja que serà el públic qui amb la seva votació atorgui el Premi al Reconeixmenent Popular, dotat amb 600 euros. A més tots els que votin participaran en el sorteig de 100 euros com a val de compra de productes artesans.\n"Beina I, II, III" és un conjunt de tres peces que a més de la seva bellesa destaquen també per la tècnica complexa amb la que han estat realitzades: fang refractari xamotat blanc, esmalt feldespàtic, gres i engalba tenyida. Per altra part "Sòl en joia" és un penjoll de pissarra de Menorca amb la incrustació d'una peça de plata que imita la textura de la pedra i segueix les seves formes. Una tercera peça va formar part de les tres finalistes escollides pel jurat, es tracta de la ceràmica "Dues cares, mirades diferents" de Remi Lora que contraposa el món ric al món pobre.


Acte de lliurament dels premis de 2017 Font: Acció Solidària contra l'Atur\nAquests premis promouen la creació d'ocupació Font: Acció Solidària contra l'Atur\nPots consultar les bases del concurs des del web de l'entitat. També pots descarregar els formularis d'inscripció per poder presentar-se a la categoria de millor trajectòria i a la d'iniciativa més innovadora.\nEl termini per presentar les propostes finalitzarà el 28 de setembre i la decisió del jurat es donarà a conèixer durant el mateix acte d'entrega dels premis, que tindrà lloc el 20 de novembre a les 19 hores al Palau Macaya, a Barcelona.\nMés informació, escrivint a l'adreça de correu electrònic accio@pangea.org.\ninsercio laboral, exclusió social, ocupació, Premis Piñol


lo carrer del riu: L’Europarlament tindrà web oficial en català a l’octubre\nL’Europarlament tindrà web oficial en català a l’octubre\nEstrasburg nega que la traducció no oficial que va fer un informàtic lleidatà hagi accelerat el portal en llengua catalana La tossuderia del jove informàtic lleidatà que va copiar i traduir al català la web del Parlament Europeu sense permís donarà aviat els seus fruits. L’Eurocambra està enllestint la seva pàgina oficial en llengua catalana i l’estrenarà aquest octubre, segons ha pogut saber l’AVUI, després que l’eurodiputat del PP Aleix Vidal-Quadras, que a Estrasburg és el vicepresident responsable de comunicació, hagi cedit a la pressió i ho hagi autoritzat.\nNo serà una còpia idèntica de la web principal de l’Eurocambra traduïda al català, com el clandestí europarl.cat que va llançar Miquel Català, veí de 27 anys de la Granja d’Escarp (Segrià), que va provocar la irritació dels responsables del Parlament Europeu. Estrasburg va advertir a l’informàtic que el que fa és il·legal i el va convidar a tancar el portal o a deixar ben clar que no és la web oficial de la institució. Català va negar-se a desendollar la web –encara oberta– mentre l’Eurocambra estudia si el denuncia, i va rebre el suport dels eurodiputats catalans. L’adreça, per confirmar, serà www.europarl.europa.eu/barcelona/.


S'ha mort Joan Iglesias i Capellas, un dels principals ideòlegs de l'hisenda catalana\nS’ha mort Joan Iglesias i Capellas, un dels principals ideòlegs de l’hisenda catalana\nNascut a Sant Cugat l'any 1956, fou l'autor del llibre "Una Hisenda a la catalana. Preguntes i respostes sobre la hisenda pròpia"\nActualització: 25.11.2021 - 18:37\nS’ha mort Joan Iglesias i Capellas, director del programa per a la definició d’un nou model d’Administració Tributària per Catalunya durant el mandat d’Andreu Mas-Colell com a conseller d’economia i coneixement. Nascut a Barcelona l’any 1956, Iglesias fou l’autor del llibre Una Hisenda a la catalana. Preguntes i respostes sobre la hisenda pròpia, en què detallà la seva visió per a una administració tributària catalana.\nIglesias, doctor en dret, deixà la Generalitat el febrer de l’any 2016 amb l’arribada d’Oriol Junqueras a la conselleria d’economia. Exercí com a tècnic a l’agència d’administració tributària espanyola durant bona part de la seva carrera. Després de dimitir del seu càrrec al govern, demanà una excedència de la seva feina a l’administració espanyola i exercí com a advocat especialitzat en litigis tributaris i delictes contra el tresor públic al bufet RocaJunyent.


Consorci Sanitari de Terrassa - Servei d'Obstetrícia\nGRUP CST > Què fem > Els nostres àmbits d'atenció > Àmbit d'Atenció Materno-infantil > Servei d'Obstetrícia\nEl Servei dóna assistència integral a la població de referència del Consorci Sanitari de Terrassa. Aquesta activitat es desenvolupa tant a l’entorn hospitalari, on presta servei de 24 hores, com a l’atenció primària on porta a terme el programa ASSIR (Atenció a la salut sexual i reproductiva).\nAls centres d’atenció primària s’actua en les fases pre - gestacionals, en la gestació i en el post part.\nDins de l’Àrea d’Urgències s’hi ubica la sala de parts que dóna servei les 24 hores del dia durant tot l’any. Seguint les actuals tendències de l’especialitat, s’ha posat en marxa programes per a la pràctica d’una assistència mínimament medicalitzada i del part natural, a partir de les possibilitats clíniques i la voluntat de les persones.\nLes actuacions dels professionals en els diferents dispositius d’atenció es basen en programes de coordinació que tenen com a objectiu l’atenció integral de les pacients.\nDirecció d’àmbit Antònia Villalba\nSubdirecció Antònia Villalba\nCap de servei Àngels Vives\nMetges adjunts 28\nCentraleta / extensió 93 731 00 07 / 2319\nControl de gestació.\nAtenció al neonat.\nProgrames d’educació sanitària:\nGrup suport alletament matern.\nSala de parts (24 hores).


Assalten amb violència una casa a Sant Pol amb l'excusa d'un paquet postal\nDos lladres aconsegueixen entrar a una casa de Sant Pol fent creure als propietaris que duien un paquet postal\nper Redacció divendres, 7 de setembre 2018 - 17:23h | Actualitzat a 07/09/2018 17:43h\nUn lladre davant d'una casa | CatalunyaDiari.cat\nSuccés d'allò més cridaner a Sant Pol de Mar, al Maresme. Dos lladres, posteriorment arrestats, van irrompre en un domicili d'aquesta ciutat després de fer creure als propietaris que venien a entregar-los un paquet postal. Els dos homes van accedir de forma violenta al domicili on van immobilitzar les víctimes, un matrimoni que es dedica a la restauració. Gràcies a la trucada d’un veí —que va alertar la policia pels crits que va sentir— la policia local va poder enxampar els lladres in fraganti.\nA la urbanització Sant POL 2000 de Sant Pol de Mar va sonar el timbre el passat dimecres, 5 de setembre, a les vuit del matí. Els falsos repartidors Gerardo González Jaquez i Andrés Acevedo Castro van dir al matrimoni que duien un paquet per entregar i, en obrir la porta, els dos lladres van irrompre violentament a l’interior de la vivenda, colpejant l’home i amenaçant la dona amb un ganivet i una pistola. Finalment, aquests van traslladar la parella fins a una habitació on la van emmordassar i la van deixar lligada de mans i peus.\nL’alerta d’un veí, calu\nGràcies a que un veí va escoltar els crits que es van produir a l’entrada del domicili es va alertar a la policia, tot i que el veí inicialment que va pensar que es tractava d’un cas de violència domèstica. La policia local no va tardar en aparèixer i accedir a la vivenda a través d’una finestra. En ser dins de l’habitatge, un dels agents es va creuar amb un home que va córrer a tancar-se a una habitació. Després d’uns moments de negociació, dos homes van sortir de l’habitació i van ser reduïts i emmanillats pels agents.\nQuan els agents van entrar a l’habitació es van trobar a la dona lligada i al seu marit amb evidents signes de violència. Un cop alliberats, els propietaris de la casa van explicar als agents que havien obert la porta pensant que els portaven un paquet de correus.\nIria i Raquel, les adolescents que van matar la seva amiga per plaer\nCRIM SILS: Què va dur l'assassí a matar la seva mare?\nBarcelona Robatori Policia Local Maresme


L'AMPA de l'Escola Sala i Badrinas està satisfeta en saber que es garantirà la continuïtat del projecte educatiu | La torre del Palau\nper Anna Mira , Terrassa, 14 de novembre de 2019 a les 15:05 |\nL'AMPA de l'Escola Sala i Badrinas ha rebut amb satisfacció la notícia que l'escola serà un Institut-Escola a partir del pròxim curs 2020-2021. La presidenta de l'AMPA, Jessica Saduskie ha dit en declaracions a LaTorre que tenen "el sentiment que ens han escoltat i que ho hem aconseguit". "Hem ensenyat als nostres fills que realment la lluita educa".\nDurant molts anys els pares i mares de l'escola han sortit al carrer per reivindicar els drets dels seus fills de seguir amb un projecte educatiu "d'èxit i de qualitat amb el qual confiem", ha especificat Saduskie. Les protestes sobretot es van intensificar el curs passat quan els alumnes cursaven 5è de primària i si en un any no es prenia una decisió, no podrien continuar amb el mateix projecte educatiu.\nL'acord de Serveis Territorials a l'Ajuntament de Terrassa on a més, el Departament d'Ensenyament a més, es compromet a construir el nou edifici en els pròxims quatre anys. Durant el temps que durin les obres, l’alumnat d’ESO del centre cursarà el seus estudis a l’Escola Auró de la ciutat, a l'altra banda del parc de Vallparadís.\n"Creiem que és una solució òptima", ha assegurat la presidenta de l'AMPA hi ha recordat que les obres de rehabilitació que es facin a l'escola Auró, quedaran pels alumnes del futur. No obstant això, Saduskie ha assegurat que seguiran atents a les obres de la nova escola perquè es compleixin amb els terminis establerts.\nSituada al barri del segle XX de Terrassa, l'Escola Sala i Badrinas, serà el segon que es crearà a la ciutat, després que aquest curs hagi entrat en funcionament l’Institut-Escola Pere Viver.\nEducació, AMPA Sala Badrinas, segle XX, conselleria educació, institut escola, ple municipal, escola Sala i Badrinas, Sala i Badrinas, educació


Memòria 2012 | Pàgina 6 | Emblecat\nCicles de conferències, Memòria 2012\nValència: Festival Nits d’Aielo i art 15 edició\nOrganitza Llorenç Barber i la Universitat Politècnica de València.\n100 anys d’art sonor valencià. Mostra d’art sonor i música experimental.\nEs faran intervencions en l’espai públic del 8 al 11 de març en el cicle Dies de metro i art on Magda Guillén presenta el seu espectacle Perfórmate tu en el Metro de València, estació de Colon el diumenge 11 de març de 18 a 20 h de la tarda junt amb altres espectacles d’artistes emergents. La catalana Magda Guillén presentarà amb la seva veu poemes fonètics i sonors de les primeres avantguardes i poemes experimentals seus amb música experimental. El cicle continua amb Dies de veu i art, del 12 al 15 de març de 16 a 21.30 h en el Sporting Club Russafa de València on tindrà lloc el Congrès: 100 años de arte sonoro valenciano o la Valencia de la modernidad trobada, amb diverses taules rodones cada dia i especialistes en cadascú dels temes. El festival es completa amb Dies de festa i art, el 16 de març a les 17 h on s’atorgarà el premi honorífic Cura Castillejo en la V edició, a la seu de la SGAE de València. I com a epíleg es programa un Curso músicas habladas, visivas y poesía fonética, a La Canyada, els dies 17, 18 i 20 de març.\nEscrit de Magda Guillén\nItinerari per la Ribera\nEmblecat et proposa una ruta per una Barcelona desconeguda: un passeig pel barri de la Ribera per descobrir un passat històric que no es pot veure a primera vista però que va ser molt significatiu per a la ciutat, que va contribuir a definir un urbanisme particular i la imatge actual que tenim del barri. L’itinerari la ciutat fortificada: Barcelona després de 1714, amb un enfocament rigorós i professional, et descobrirà com després de la derrota de l’11 de setembre de 1714, les tropes felipistes van pendre el comandament de la ciutat i van utilitzar-la com a càstig exemplar per a la resta de partidaris de l’arxiduc Carles d’Àustria.\nLa submissió total al poder espanyol, la militarització desproporcionada de la ciutat i l’obsessió per mantenir i reforçar les muralles per tenir el control absolut davant possibles resvoltes van contribuir a la sensació d’ofegament i captivitat de Barcelona.\nAmb aquest passeig anirem observant els canvis que es van produir en la fesomia de la ciutat, tot recordant els episodis històrics fonamentals d’aquest període, redescobrint alguns dels escenaris més significatius i emblemàtics com el Fossar de les Moreres, el Passeig i el Mercat del Born, el Rec Comtal o la Ciutadella militar entre d’altres.\npunt de trobada: Pl. de l’Àngel (metro línia 4 Jaume I), s’hi pot arribar amb l’autobús 19 i metro L4\ndata: diumenges 25 de març i 13 de maig, a les 11 del matí\npreus: 15 euros; Atrápalo: 11 euros; persones jubilades: 8 euros; socis de la FEHC (Fundació d’Estudis Històrics de Catalunya) i socis d’Emblecat i acompanyant: 5 euros; menors de 14 anys acompanyats dels pares: gratuït\naquí pots descarregar el tríptic


ALIMENTS QUE ELS NOSTRES GATS HAN D'EVITAR | Progat La Garriga\nALIMENTS QUE ELS NOSTRES GATS HAN D'EVITAR\nSegur que molts de vosaltres sovint heu pensat si aquell aliment que li doneu al vostre gat li és bo o no. Doncs avui us portem un llistat amb aliments que poden ser tòxics o nocius pel nostre gat.\nÉs molt possible que el nostre gat mengi, sovint, del que nosaltres mengem. No hi ha d'haver cap problema sempre i quan sapiguem que no tot el que mengem nosaltres és bo per ells. Alguns aliments li poden fer mal.\nA continuació us expliquem quins aliments són tòxics per ells i els seus efectes:\nTot i que a moltes pel·lícules surtin gatets bevent llet, molts gats són intolerants a la lactosa. La llet, en general, sol ser dolenta per a qualsevol mamífer que ja hagi estat deslletat, inclòs l’ésser humà. Pel gat intolerant a la lactosa encara és pitjor, ja que li provoca problemes digestius amb vòmits i diarrees.\n- XOCOLATA, CAFÈ I TÈ\nLa xocolata és MOLT tòxica pes gats. El motiu: la teobromina, una substància tòxica quan es pren en excés (de 80 a 100gr de xocolata per quilo que pesa el gat). Aquesta substància s’elimina molt lentament dins l’organisme dels gats, per això, si el gat menja xocolata de manera continuada, encara que sigui en poca quantitat, acumularà tota la teobromina i acabarà sent tòxic.Les conseqüències de que el gat mengi aquestes quantitats de xocolata poden ser: acceleració del ritme cardíac, diarrees, vòmits, coma i mort.El cafè i el te també són estimulants del sistema nerviós que poden provocar símptomes semblants a la de la ingesta de xocolata.\nEsperem que cap de vosaltres li estigui donant alcohol al seu gat! L’alcohol provoca una gran toxicitat en els gats. Les conseqüències depenen de la quantitat d’alcohol ingerida, anant des de la incontinència urinària, a la irritació gastrointestinal, la insuficiència respiratòria, el coma i, fins i tot, la mort.\n- CEBA, PORRO I ALL\nAquests tres aliments són molt tòxics pels gats ja que malmeten els seus glòbuls vermells de la sang fins a provocar-los anèmies hemolítiques. Aquests trastorns poden fatals pels gats.\nL’advocat conté una toxina coneguda amb el nom de Persin. Es troba a totes les parts de l’advocat i és tòxica per a la majoria d’animals domèstics. Els símptomes que provoca l’advocat són: irritació gastrointestinal, vòmits, diarrea, dificultats respiratòries, congestió, acumulació de líquids al voltant del teixits del cor i inclús la mort.\nMolts tipus de bolets que no són tòxics pels humans sí ho són pels gats. Els gossos toleren millor els bolets, però pels gats moltes poden resultar verinoses. És millor evitar-les en les seves dietes.\nSón molt els gats que adoren la tonyina, però una dieta basada en la tonyina que mengem les persones no té els nutrients necessaris per un gat. La tonyina conté un enzim que destrueix la vitamina B1 (tiamina) causant símptomes neurològics en els gats.A més a més, l’excés de tonyina pot provocar una intoxicació per mercuri, especialment si es tracte de tonyina blanca. El mercuri és acumulatiu, és a dir, el cos l’acumula i no es desfà d’ell.\n- OSSOS O ESPINES\nDonar restes del nostre menjar als gats no sol ser la millor opció. Principalment quan porten ossos o espines, ja que poden ennuegar-se amb ells o que se’ls clavin. Eviteu donar pollastre o peix al vostre gat sense abans treure’ls els ossos o les espines.\nHi ha dos motius principals que fan que l’ou cru sigui nociu pels gats. El primer, la transmissió de bactèries com la salmonel·la o l’E. Coli. I, el segon, la clara de l’ou conté un enzim anomenat avidina que restringeix l’absorció de biotina. Això pot provocar la inflamació de la pell, pèrdua del cabell i un desenvolupament pobre.\n- ALGUNS TIPUS DE CARN I PEIX CRUS\nIgual que passa amb els ous crus, aquests aliments poden contenir bactèries tòxiques pel gat. I, com ja hem comentat amb la tonyina, alguns peixos crus destrueixen la tiamina, vitamina essencial pel gat. És important informar-se abans sobre quins aliments d’aquest tipus són els adequats pel nostre gat.\nL’excés d’ingesta de fetge pot provocar toxicitat per vitamina A. Això provoca, principalment, problemes en els ossos. El fetge, en poques quantitats i combinat amb d’altres aliments, no és dolent. En aquest cas, el que sí ho és, és l’excés.\nHi ha molts altres aliments tòxics pels gats, nosaltres només us hem fet un resum d’alguns dels més comuns. És important no acostumar-nos a que el nostre gat mengi el mateix que nosaltres, sobretot per a que ell segueixi una dieta equilibrada i ingereixi els nutrients necessaris.\nEsperem haver ajudat a que conegueu alguns dels aliments més perillosos pels nostres petits amics peluts. I, en el cas que el vostre gat mengi algun d’aquests aliments, us aconsellem que ho consulteu amb el vostre veterinari el més aviat possible.\naliments tòxics pels gats


Comencen els treballs per pacificar el trànsit al camí de Marata - somlesFranqueses\nComencen els treballs per pacificar el trànsit al camí de Marata\nLes primeres actuacions es duran a terme demà dissabte, 3 de novembre\nDivendres, 2 de novembre de 2018 | 16:52h\nAquest cap de setmana se senyalitzarà l'amplada del camí en 4,5 metres\nEls operaris inicien aquest dissabte part dels treballs que es faran per aconseguir la pacificació del trànsit al seu pas per Marata, per on circulen uns 2.500 vehicles cada dia, molts dels quals a gran velocitat. Concretament, durant tot el dissabte, es farà el pintat de les línies als vorals que delimiten la calçada del camí de Marata en 4,5 metres.\nAquesta actuació permetrà crear un voral d'emergència al vial entre el pont de la línia de tren R2, tocant a la carretera de Cardedeu, i la BV-5151, la carretera de Cànoves. Aquestes feines no suposaran la restricció del trànsit al camí de Marata en cap moment. Els operaris senyalitzaran i donaran pas alternatiu en els trams en què estigui treballant la màquina.\nPròximament també està previst que s'hi facin ressalts, es limiti la velocitat màxima a 30 km/h en tot el camí i es prohibeixi l'avançament i la circulació de vehicles de transport de mercaderies –excepte serveis a granges agrícoles i veïnat–.\nL'acord amb els veïns també assegurava algun apartador per als vehicles agrícoles i substituir les barreres metàl·liques del pont de la riera Carbonell, i entre can Ginesta i ca l'Enric, per barreres de fusta.


Paiporta readapta la celebració del 8M, però "sense renunciar a la lluita per una igualtat real"\nEls dies 11 i 12 de març, un mural urbà homenatjarà, a Paiporta, a la primera dona a córrer la marató de Boston\n8 de març de 2021 (13:47 CET)\nesther coronado paiporta\nSota el lema 'Vull ser lliure, no valenta', la Regidoria d'Igualtat de l'Ajuntament de Paiporta ha organitzat un 8 de març readaptat als temps de pandèmia, però "sense renunciar a la lluita per una igualtat real entre homes i dones". Amb una programació "que s'ha hagut d'anar adaptant a mesura que avançava la pandèmia, finalment hem pogut desenvolupar la gran majoria d'activitats previstes", explica la regidora Esther Coronado.\nLa programació, que es pot consultar a la web paiporta.es/8m conté exposicions, obres de teatre, una ruta d'art urbà, el lliurament dels premis Carolina Planells contra la Violència de Gènere de Narrativa Curta o la creació d'un mural, així com multitud de tallers i accions a les escoles i instituts de Paiporta enfocades a totes les edats.\n"És cert que, hui, 8 de març, ens haguera agradat realitzar la lectura del manifest a l'esplanada de l'Ajuntament, però no ha pogut ser. Per això, ho hem fet de manera virtual, comptant amb el Consell de la Dona, i ho hem publicat en totes les xarxes socials", apunta Coronado. Així, "encara que enguany falte la visibilitat als carrers, traslladem les nostres reivindicacions a les xarxes".\nAixí mateix, la regidora d'Igualtat ha volgut destacar la intervenció d'art urbà, que tindrà lloc els dies 11 i 12 de març, i que s'elaborarà al poliesportiu municipal a càrrec de l'artista Barbiturikills, en homenatge a Katherine Switzer, pionera com a primera dona a córrer la marató de Boston.\nFinalment, Coronado ha afegit que el disseny de la programació respon a les necessitats detectades, "sobretot, en el camp de l'educació, de treball amb les xiquetes, xiquets i joves, per a prevenir conductes que desemboquen després en discriminació o maltractaments. El 8M és una jornada de reivindicació del paper de les dones en la societat, i s'ha de continuar celebrant malgrat els atacs dels negacionistes de la desigualtat".\nRespecte a la moció del 8 de març, aprovada en el ple amb els vots a favor de Compromís, PSPV-PSOE i Ciutadans, Esther Coronado ha explicat que estableix les bases en matèria d'Igualtat per al futur. En aquest sentit, la moció compromet a l'Ajuntament a continuar elaborant polítiques d'igualtat transversals i a dotar-les de pressupost, així com a demanar al Govern d'Espanya tres aspectes fonamentals en la lluita per la igualtat: l'aprovació d'una llei d'equiparació salarial efectiva entre homes i dones; la ratificació del conveni 189 de l'OIT per a la dignificació del treball de la llar i les cures; i a fer efectives mesures contra l'explotació sexual perquè es permeta actuar als ajuntaments contra els locals en els quals s'exerceix la prostitució.


Aquest dimecres el debat a la sessió del Parlament s'ha centrat en el paper de la policia i la brutal repressió durant les manifestacions. Torra proposa una comissió d'investigació enfront les denúncies que evidencien la violència policial. L'esquerra independentista i moviments socials exigeixen la dimissió de Buch i la dissolució de la BRIMO.\nEl debat ha girat entorn de les declaracions del conseller d’Interior Miquel Buch, qui ha defensat la gestió de la policia catalana. El president de la Generalitat, Quim Torra, ha proposat una comissió d’investigació aquest dimecres al Parlament per a investigar “tots els fets” ocorreguts durant les manifestacions. Una proposta que ara com ara tant Junts per Catalunya com a ERC han decidit postergar per després del 10-N.\nLa veu crítica ha estat la de l’esquerra independentista, la CUP, quan el seu diputat Vidal Aragonés, ha exigit a Torra el cessament immediat de Buch com a màxim responsable de l’actuació policial la setmana passada a Catalunya. I ha denunciat les conseqüències de la brutal repressió amb un saldo de “més de 600 ferits, 194 detinguts, atropellaments, bales de goma i revestides de plàstic, cps de porra al cap, gasos lacrimògens i càrregues a gent asseguda”.\nDavant això, Torra ha respost que “té raó en l’exposició de casos”, sense esmentar la gestió de Buch, com era d’esperar. “És per això que he pres la decisió de crear una comissió d’investigació per a estudiar amb total transparència totes les actuacions amb la presència d’entitats de drets humans, de seguretat i el Síndic de Greuges”.\nPer part seva, el diputat de la CUP Vidal Aragonés ha insistit a criticar que el president no qüestioni al conseller d’Interior Buch afirmant que, “cada dia que passa sense que vostè ordeni el cessament de Buch vostè està donant suport a les irregularitats dels Mossos” i ha exigit el cessament immediat de Buch, la dissolució de la BRIMO i “un canvi radical del model de seguretat pública”.\nTambé des de la CUP, Maria Servint, ha sentenciat que "la gent ha constatat que el Govern no només no ha estat a l’altura, sinó que ha ajudat a reprimir les mobilitzacions populars”.\nTorra, ha exposat la seva comanda al conseller Buch que es realitzin “immediatament” les investigacions internes “necessàries” sobre les actuacions dels Mossos: “Estaré especialment atent al resultat d’aquestes investigacions i a la depuració de responsabilitats”, ha anunciat. Sota aquest debat també s’expressa la crisi del Govern català, les divisions del bloc sobiranista i la solitud del propi President Torra enfront d’una pressió del govern de Pedro Sánchez que li exigeix una vegada i una altra que denunciï de manera contundent la “violència” de les massives manifestacions, d’una banda. Per l’altre, a un gran desprestigi i denúncies a les xarxes i mitjans de comunicació que mostren les imatges de la brutal repressió, amb pals, boles de goma, bales de foam, gasos lacrimògens, centenars i centenars de ferits a tot el territori, identificacions i registres aleatoris.\nLa CUP a Barcelona en Comú a l’Ajuntament: “O s’està amb els oprimits, o s’està amb els opressors”\nEl mateix dimecres al matí la CUP Capgirem Barcelona ha celebrat una roda de premsa en la qual també han criticat de manera contundent l’actuació dels Mossos d’esquadra i la seva coordinació amb la Policia Nacional. De la mateixa manera que han exigit “la destitució del conseller Buch i la dissolució de la BRIMO i la retirada dels cossos i forces de seguretat de l’Estat”.\nAlhora, tant l’exdiputada Eulalia Reguant com la exregidora Maria Rovira, han qüestionat la gestió i equidistància de Barcelona en Comú a l’Ajuntament per no denunciar de manera contundent la repressió de part de les forces repressives. “L’Ajuntament també està tenint un paper protagonista en la repressió. Es parla que la Guàrdia Urbana ha quedat al marge de les tasques d’ordre públic. El que no es diu és que en els últims dies la policia municipal també ha efectuat detencions de manifestants que simplement corrien i també hi ha agents que han agredit amb les porres reglamentàries”, ha denunciat Maria Rovira.\n“Barcelona en comú està en una disjuntiva. Una disjuntiva que avui es concreta en estar amb els que disparen bales de goma i buiden ulls o estar amb els que defensen els drets i les llibertats als carrers d’aquesta ciutat”.\nTant el Govern, com tots els partits sobiranistes han demostrat estar al capdavant de la repressió contra la joventut i contra totes les manifestacions. ERC ha denunciat “la violència” dels manifestants i Rufián va ser esbroncat al crit de “botifler” durant la manifestació contra la repressió del passat dissabte.\nLa crida a la destitució de Buch i la dissolució de la BRIMO és un crit masiu a les manifestacions de part d’àmplies franges de la joventut i sectors populars, sindicats alternatius i moviments socials. Sectors que viuen sofrint la repressió i violència policial des de sempre, per fer vagues, protestar, manifestar-se o simplement per ser migrant com passa amb els venedors ambulants.\nPer això, és urgent desenvolupar assemblees contra la repressió en tots els centres d’estudi, de treball i barris, que triïn representants i es coordinin a nivell local, comarcal i de tota Catalunya. I continuar així amb la mobilització, independent d’ERC i JxCat, que com hem vist aquests dies estan dirigint la repressió dels Mossos contra els manifestants, per l’amnistia i els drets democràtics del poble català.\nRepressió Catalunya / CUP / Catalunya / Repressió / Autodeterminació de Catalunya / Catalunya